da de da de da de fi en en en sv da nl de bar da da da sw da da da da da da da da da da da da da da da da da de
Skoleskift fra Danmark | Dansk Skoleforening for Sydslesvig e.V.
Er det muligt at skifte skole i skoleåret?
Det er altid muligt at skifte til en af vores skoler, uanset hvor i skoleåret vi befinder os.
Skal man beherske dansk og tysk for at blive optaget på en skole?
Vi driver danske skole hvor undervisningssproget er dansk i alle fag undtagen i tysk. Tysk undervises på modersmålsniveau
Hvis jeres barn/børn ikke taler tysk eller dansk kan der individuelt, efter aftale med den enkelte skole, tilbydes ekstra tysk- hhv. danskundervisning på alle vores skoler. Tilbuddet skal altid suppleres med jeres private engagement for at jeres barn får de bedste vilkår til at følge undervisningen og hverdagen på skolen.
Hvor finder jeg den skole tættest på mit hjem?
I kan finde en liste over vores i alt 46 skoler i Sydslesvig her inkl. adresser og kontaktinformationer.
I Slesvig og Flensborg By er der central tildeling. Vi forsøger altid at finde en plads på den skole, som ligger tættest på familiens adresse. Kontakt en af de lokale skoler for at få hjælp til at finde den rette skole.
Uden for Slesvig og Flensborg er barnets skolegang bundet til den skolekreds, som familien bor i. Kontakt din nærmeste skole for at få oplysninger om, hvilken skolekreds der er tale om.
Hvad skal jeg gøre for at tilmelde mit barn?
Når I har fundet jeres skolekreds tager I kontakt til skolelederen på den nærmeste skole hhv. den skole, hvis skolekreds I tilhører for at træffe en aftale vedrørende omskolingen af jeres barn/børn. Skolelederen står for kontakten og guider jer gerne videre gennem optagelsesprocessen. Husk at medbringe den tyske »Meldebescheinigung« [1] fra rådhuset samt alle skolepapirer I har fra jeres barns/børns gamle skole.
[1] Bekræftelse fra rådhuset, at I er tilmeldt jeres adresse. Fås som regel automatisk ved tilmelding på adressen.
Dansk Skoleforening for Sydslesvig e.V.Stuhrsallee 2224937 Flensburg